Klaas Bouma
Klaas Bouma (Lippenhuzen, 2 april 1914 – Westerbork, 25 septimber 1944) wie in Nederlânsk keunstskilder en tekenlearaar fan Frysk komôf.

Libben en wurk 
Bouma wie in soan fan Pier Bouma en Jitske Klazema. Hy studearre yn De Haach en helle de aktes M.O. (1936) en N.O.-nijverheid (1939). Hy boaske yn 1942 mei Siemtje (Sien) Wubbena (1917-1999). Hy waard skilder en wie  tekenlearaar oan de MTS yn de stêd Grins.

Yn de Twadde Wrâldoarloch wie Bouma, ûnder de skûlnamme Gekke Gerrit, by it ferset en de Lanlike Organisaasje foar Help oan Underdûkers belutsen. Hy ferfalske persoansbewizen en stempels yn 'e mande mei de Oardertsjinst. Bouma waard ferret en op 15 septimber 1944 troch de Sicherheitsdienst arrestearre; syn skoanheit Eltje Wubbena waard troch Pieter Johan Faber deasketten. Bouma waard nei it Scholtenhûs en letter nei Kamp Westerbork brocht, dêr't er op 25 septimber 1944 deasketten waard.

Op 28 desimber 1945 waard it gebou fan it 'Kunstlievend Genootschap Pictura' yn Grins opnij iepene. By de iepeningstentoanstelling waard wurk toand fan ûnder oaren Bouma, Alida van Houten, Klaas van Dijk en Evert Musch, Bouma waard yn de iepeningsrede troch de foarsitter betocht.

Earbetoan 
Bouma's namme stiet op in betinkstien yn de Van Doornenveste, part fan de Hânzehegeskoalle Grins en op it yn 1948 ûntfâlde Oarlochsmonumint Esserveld yn Grins. 

Frysk keunstskilder
Frysk ûnderwizer
Frysk fersetsstrider yn de Twadde Wrâldkriich
Nederlânsk keunstskilder
Nederlânsk ûnderwizer
Nederlânsk fersetsstrider yn de Twadde Wrâldkriich
Nederlânsk misdieslachtoffer
Persoan dy't stânrjochtlik eksekutearre is
Persoan omkommen yn Kamp Westerbork
Persoan berne yn Lippenhuzen
Persoan berne yn 1914
Persoan stoarn yn 1944